Dr. Bhavesh Modh: આમ તો આપણે મોટેભાગે કાન જ્યાં સુધી બળવો ના પોકારે ત્યાં સુધી કાનને અવગણતા હોઇએ છીએ. પણ કાન શરીરનું ખુબ અગત્યનું અંગ છે.એક એક પોઇન્ટ કામનો છે ઘણાં રોગ કાનથી કાબુમાં આવી શકે છે. ખાસ કરીને માનસીક રોગમાં તો વધુ ફાયદો થાય છે કોઇ કર્ણવીદ એક્યુપ્રેશર જાણતા હોય તેમને મળવુ.આજના આધુનિક યુગમાં સામાન્ય રીતે છોકરીઓ કાન અને નાક વીંધાવવામાં માનતી નથી. તેમ છતાં કેટલીક છોકરીઓ કાન તો વીંધાવી જ લે છે. જો કે કાનમાં પહેરવામાં આવતા ઝૂમખા, બુટ્ટી, વાળી વગેરે આભૂષણો તેમની સુંદરતામાં વધારો કરે છે. નાકની નથ પણ સ્ત્રીઓની સુંદરતામાં ચાર ચાંદ લગાવી દે છે. પણ સુંદરતાની સાથે-સાથે આ ક્રિયા આરોગ્ય સાથે પણ જોડાયેલી હોય છે. શાસ્ત્રોમાં નાક અને કાનનું છેદન છોકરીઓ માટે અનિવાર્ય ગણાવવામાં આવ્યું છે. છોકરીઓની શારીરિક રચનાને ધ્યાનમાં રાખી આ ક્રિયાને પરંપરા સાથે જોડી દેવામાં આવી છે. સ્ત્રીઓ શારીરિક દ્રષ્ટિએ અત્યંત સંવેદનશીલ હોય છે. તેમના પર ઋતુના નાના-નાના પરિવર્તનોનો મોટો પ્રભાવ પડે છે. ત્યારે નાકની ચૂની તેમને નાસિકાને લગતા રોગોથી બચાવે છે, કફ, શરદી, તાવ વગેરે રોગો સામે લડવાની શક્તિ પ્રદાન કરે છે. નાકની ચૂની નાકના રોગો માટે એક્યૂપ્રેશર અને એક્યૂપંચરનું કામ કરે છે. કાનના ઝૂમખા, બુટ્ટી વગેર મસ્તિષ્કના બંને ભાગો માટે એક્યૂપ્રેશર અને એક્યૂપંચરનું કામ કરે છે. જેના કારણે મગજની કાર્યક્ષમતામાં વધારો થાય છે. કાનમાં વાળી પહેરવાથી સ્ત્રીઓનો માસિક ધર્મ પણ નિયમિત રહે છે. આ ક્રિયા દ્વારા આવા અનેક રોગો સામે લડવાની ક્ષમતા પ્રાપ્ત થાય છે.તમે કદાચ નહીં જાણતા હો કે આભૂષણો અને સ્વાસ્થ્યને શરીર સાથે શું સંબંધ છે. અને અલંકારો સ્વસ્થ શરીર પર જ વધારે શોભીઉઠે છે. અને એમ માનવામાં આવે છે કે ઘરેણા સ્વાસ્થ્યપ્રેરકછે. વિવિધ પ્રકારની ધાતુઓના દાગીના શરીર અને મન પર કેવી અસર પાડે છે તે વિશે આપણે અત્રે જોઈશું. 'જ્યોતિષ વિજ્ઞાાનમાં ગ્રહોની પીડાને રોકવા જુદા જુદા રત્નોવાળા અલંકારો પહેરવાનું કહેવાયું છે. સ્વાસ્થ્ય વિજ્ઞાાનની દ્રષ્ટીએ ઝવેરાતનું વિશેષ મૂલ્ય છે. પગથી શીશ સુધીના ઘરેણા સોહામણું રૃપ અને સ્વાસ્થ્ય આપે છે. દરેક દાગીના જુદી જુદી રીતે લાભદાયક છે. હવે ક્યા દાગીનાથી શું લાભ થાય છે તે આપણે જોઈએ. 'પગનાં આંગળામાં પહેરાતી વીંટી ને કડાં: સ્નાયુઓની પીડા અનેશરીર કળતર રોકે છે. જુલાબ લાગી જતો નથી, રાત્રે ડરામણા સપનાંઆવતા નથી. 'માછલી : માછલી પહેરવાથી સ્ત્રીઓને પ્રસવની વેદના ઓછી થાય છે. ભારે તાવ અને અર્ધ બેભાનાવસ્થામાંથી મુક્તિ અપાવે છે, અને મન સ્વસ્થ રહે છે અને વિકારો દૂર થાય છે, 'સાઈટીકા પેન' થતું નથી. 'ઝાંઝર, કડા, પાયલ : પગની એડી ને પીઠના દર્દમાં ઝાંઝર ને કડાં રાહત આપે છે. કમરથી નીચેના ભાગને લકવો થવાની શક્યતા ઓછી રહે છે. હિસ્ટીરિયાનો હુમલો તેમજ શ્વાસની તકલીફ નથી થતી. મુત્ર રોગ પણ થવાની શક્યતા ઓછી રહે છે. પગની પિંડલી પર કડાં પહેરવાથી માસિક ધર્મ નિયમિત પીડા વિનાનું આવવાનું જણાવવામાં આવે છે. નૃત્યાંગના, ખેલાડીઓ જો કડા, તોડા, પહેરે તો વિશેષ લાભકર્તા છે. કારણ શ્રમ ઓછો લાગે છે. 'કમ્મર પટ્ટો કે કંદોરો : કંદોરો કમરના દર્દને દૂર કરે છે. માસિક અને પાચનશક્તિની ફરિયાદ રહેતી નથી. એપેન્ડિક્સ, આંતરડા ને પેટના રોગો થતા નથી. કરોડરજ્જુની બીમારી ને હરનિયાની તકલીફથી બચી જવાય છે. 'અંગુઠી કે વીંટી : હાથની ધુ્રજારી, દમ, કફ, વગેરેમાં રાહત રહે છે. ટચલી આંગળીમાં વીંટીપહેરવાથી ગભરાટ અને માનસિક આઘાતમાં રાહત મળેે છે. છાતીના દર્દમાં પણ રાહત અનુભવાય છે. જ્યોતિષીની દ્રષ્ટિએ દસે આંગળીમાં જુદા જુદા રત્નોવાળી વીંટી પહેરવાથી નવે ગ્રહોની કૃપાદ્રષ્ટિ રહે છે. 'હાથના કડા કે બંગડી : બંગડી તો બધી શારીરિક વ્યાધિમાં લાભદાયક મનાય છે. મુખનો લકવો, બહેરાપણુ, દાંતની પીડા વગેરેમાં પણ લાભદાયક છે. તોતડાપણું દૂર થાય છે. હૃદયરોગ, લોહીનું દબાણ ઘટાડી શકાય છે, હીસ્ટીરીયા દુ: સ્વપ્નને માનસિક બિમારીમાં પણ રાહત આપે છે. અનિદ્રા દૂર કરી યાદશક્તિ વધારે છે. 'બાજુબંધ - પોંચી : કોણી અને ખભાની વચ્ચે પહેરાતા આ આભૂષણથી હૃદયની શક્તિ પ્રાપ્ત થાય છે. ભયની લાગણીપર કાબુ મેળવી શકાય છે. પુરુષોમાં પૌરુષ્ય અને સ્ત્રીમાં સંયમ ઉત્પન્ન કરે છે. 'હાંસડી, હાંસલી, ચેન કે મંગળસુત્ર: ગળાના હાર, હાંસડી, શરીરની એવી નસ પર કાબુ રાખે છે જેથી આંખનીરોશની વધે છે, ગળકંઠ રોગ થતો નથી. અવાજ સૂરીલો બને છે, ગળાનુંહાડકું વધતું નથી. માથાનો દુ: ખાવો, હિસ્ટીરીયા ને ગર્દન પરના દરેક રોગ પર કાબુ રાખે છે. 'સ્ત્રીઓ ગળામાં (મંગળસુત્ર)પહેલાના જમાનામાં તેને ''પરવાળાનો હાર'' કહેતા પહેરે છે તે સોહાગનું ચિન્હ છે. પરંતુ બીજુ તેનું કારણ જે કારબોનેટ કેલ્શ્યમ ચૂનો જેવો પદાર્થ છે તે સ્ત્રીના પરસેવા સાથે ભળીને કેલ્શ્યમ સલ્ફેટ અને ફેરિક સલ્ફેટમાં ફેરવાય છે. આ ત્રણ વસ્તુ પહેરવાથી સ્ત્રીઓમાં આવી બીમારી ઓછી જોવા મળે છે. 'કાનની કડી-બુટી : કાનની બુટમાં છેદ કરીઅલંકાર લટકાવવાથી ગળુ આંખ અને જીભના રોગ થતા નથી. બહેરાશપણ ઝડપથીઆવતી નથી. 'કાનની વાળી : કાનના ઉપરના ભાગમાં પહેરાતી વાળીને કારણે હર્નિયાની બીમારી થતી નથી. માસિકની અનિયમિતતાઅને હિસ્ટીરિયા દૂર થાય છે. બીજી એક વાત જાણીને નવાઇ લાગશે કે કાનની ઉપરની જે નસ વીંધેલી હોય છે તેમાં બાલી પહેરવાથી માણસ જ્યારે હસે છે ત્યારે ૧૭ સ્નાયુઓમાં પ્રક્રિયા થાય છે અને ગુસ્સે થાય છે ત્યારે ૪૩ સ્નાયુઓ પ્રક્રિયામાં વ્યસ્ત બની જાય છે. 'નાકની નથણી, કે ચુક અથવા સળી: કફ અને નાકના રોગમાં રાહત આપે છે. સ્ત્રીઓને નથણીઓને કારણે જ નાકના દર્દોઓછા થાય છે. મનની વિચાર શક્તિ સાથે પણ નથણીનો સંબંધ રહેલો છે. 'માથાનો ટાકો : તાળવા પરથી કપાળ સુધી લટકતું આ આભુષણ મસ્તકને શાંતિ બક્ષે છે.સ્ત્રી સૌંદર્યમાં ઘરેણાં અને તેમાંય કાન સજાવટનાં ઘરેણાં વધારે દીપે છે. કાન ખુલ્લા રાખનારને કોઈ છેતરી શકતું નથી. સ્ત્રી-પુરુષ બંનેનાં રૂપ સૌંદર્યપ્રસાધન તરીકે યુગોથી કાન શણગારવાની પરંપરા સ્થાપિત છે. ગુજરાતની અનેક જાતિ-જ્ઞાતિ તેમના વિશેષ શણગારથી પોતાની ઓળખ ઊભી કરે છે. શરીરમાં રોગપ્રતિકારક શક્તિવર્ધક ઉપચાર તરીકે પુરુષોના કાન વીંધવાની પરંપરા પણ અનેક રાજ્યોમાં છે. આ સખીઓના સખીપણાંને તેમનો શણગાર વધારે દર્શનીય બનાવે છે.જુના જમાનામાં મોટાભાગે સોની લોકો જ કાન વિંધતા... છોકરી પાંચ વરસની થઇ નથી કે તેની માં કે દાદી લઇને પહોંચી જાય સોનીમહાજન પાસે અને સોની મહાજન તો કાનકોચીયુ લઇને ફટાફટ બંને કાન વીંધી આપે અને છોકરીની આંખમાંથી આંસુ પડે ટપ.... ટપ..... ટપ....જુના જમાનામાં ખાલી છોકરીઓ જ નહીં છોકરાના પણ કાન વીંધવામાં આવતા.ત્યારે બેંક,શેરમાર્કેટકે મ્યુચ્યુઅલ ફંડ જેવા ફંદા નહોતા જે કાંઇ હતુ તે ભોગવી લેવામાં જ માનતા એટલે પુરુષો પણ એટલા જ ઘરેણાં પહેરતા. ( દા.ત. ઠોળીયા, વલ્લી, શર્ટના બટન, કેડનો કંદોરો, હાથના કડા...અને તે પણ સોનાના.)પણ વિદેશમાં આ ક્રેઝ ફરિથી આવ્યો છે.દરરોજ એવા યુવાનિયાઓ વધતા જાય છે જેઓ અંગ વીંધાવીને વાળી કે અન્ય ઘરેણાં પહેરે છે. તેઓ ફક્ત નાક જ નહિ, પરંતુ ભમર, જીભ, હોઠ અને અરે નાભિ પણ વીંધાવે છે.